पैराग्राफ की योजना बनाना अपने पैराग्राफ का पुनरीक्षण
आप अपना पैराग्राफ लिखना शुरू करें उससे पहले, आपको यह स्पष्ट होना चाहिए कि वह पैराग्राफ होगा किस विषय में। इसका कारण यह है कि पैराग्राफ वास्तव में ऐसे वाक्यों का समूह होता है जिनका एक केन्द्रीय विषय होता है। बिना इस निश्चित विचार के कि आपका मुख्य विषय क्या है, आपके पैराग्राफ में न तो फोकस होगा और न ही एकरूपता। अपने पैराग्राफ के मुख्य विषय को समझने के लिए आपको कुछ प्रश्न पूछने होंगे:   ’’’मुझे क्या संकेत दिया गया है?’’’ यदि आप कोई पैराग्राफ किसी विशेष संकेत के उत्तर में या प्रतिक्रिया स्वरूप लिख रहे हैं, जैसे कि “तो आपने धनराशि किसी धर्मार्थ संगठन को देने का निश्चय किया है। वह संगठन कौन सा है और आपने उसका चयन क्यों किया है?” या “सप्ताह के अपने प्रिय दिन का वर्णन करिए”, आपको ध्यानपूर्वक संकेत को समझने की आवश्यकता होगी तथा यह सुनिश्चित करना होगा कि आप इधर उधर भटके बिना सीधे मुद्दे पर पहुँच जाएँ। ’’’वे कौन से मुख्य मुद्दे या विचार हैं जिनके समाधान की आवश्यकता है?’’’ जिस विषय पर आपको लिखने को कहा गया है उसके संबंध में सोचिए और यह विचार करिए कि उस विषय से संबन्धित प्रसंगोचित विचार या मुद्दा क्या है। चूंकि पैराग्राफ आमतौर पर छोटे होते हैं, इसलिए यह महत्त्वपूर्ण है कि आप इधर उधर भटके बिना मुख्य मुद्दों पर ही केन्द्रित रहें। ’’’मैं किसके लिए लिख रहा हूँ?’’’ सोचिए कि इस पैराग्राफ या लेख के अभीष्ट पाठक कौन होने वाले हैं। वे पहले से क्या जानते हैं? क्या उन्हें इस विषय की जानकारी है, या इसके लिए कई वर्णनात्ममक वाक्यों की आवश्यकता होगी? यदि आपके पैराग्राफ किसी बड़े निबंध के भाग हैं, तो निबंध की रूपरेखा लिखने से आपको प्रत्येक पैराग्राफ के लिए मुख्य विचार या लक्ष्य को परिभाषित करने में सहायता मिलेगी। जब एक बार आपको यह स्पष्ट हो जाये कि आप अपने पैराग्राफ में किस मुद्दे को उठाना चाहते हैं, आप अपने विचारों को संगठित करने के लिए उन्हें एक नोट पैड या वर्ड डॉक्यूमेंट में लिखना शुरू कर सकते हैं। अभी पूर्ण वाक्य लिखने की आवश्यकता नहीं है, केवल कुछ मुख्य शब्द और मुहावरे लिख डालिए। जब आप सब कुछ लिखा हुआ देखेंगे, तब आपको यह स्पष्ट हो जाएगा कि कौन से बिन्दुओं का समावेश पैराग्राफ में करना अनिवार्य है और कौन से बिन्दु निरर्थक हैं।  इस समय, आपको यह एहसास हो सकता है कि आपके ज्ञान में कुछ कमी है और अपने तर्क के समर्थन के लिए आपको कुछ और तथ्यों और आंकड़ों को जानना अनिवार्य होगा। इस शोध को अभी ही कर लेना अच्छा होगा, ताकि आपको समस्त सम्बद्ध जानकारी, लिखते समय, आसानी से उपलब्ध हो सके। अब जबकि आपके विचार, तथ्य और आंकड़े आपके सम्मुख स्पष्ट रूप से रखे हुये हैं, आप यह सोचना शुरू कर सकते हैं कि आप अपने पैराग्राफ की संरचना कैसे करना चाहेंगे। जिन मुद्दों को भी आप उठाना चाहें उनका विचार कर लीजिये और उन्हें एक तार्किक क्रम में रखने का प्रयास करिए – इससे आपका पैराग्राफ सुसंगत एवं सुपाठ्य हो जाएगा।  संभव है कि नवीन क्रम तिथिवार हो, आप सबसे प्रमुख जानकारी सबसे पहले लिखना चाहें या शायद आप केवल पैराग्राफ को सरल एवं पढ़ने में रुचिकर बनाना चाहें – यह सब विषय और आपकी लेखन शैली, जो आप अपनाना चाहें, पर निर्भर करेगा।  जब एक बार आपने यह निर्णय कर लिया हो कि सब चीज़ें कहाँ जाएंगी, आप सभी बिन्दुओं को इस नई संरचना के अनुसार पुनः लिख सकते है – इससे लेखन प्रक्रिया बहुत तेज़ और सीधी सादी हो जाएगी। जब आपने लिखना समाप्त कर लिया हो, तो यह आवश्यक है कि आप अपने पैराग्राफ को वर्तनी की गलतियों तथा घटिया व्याकरण के लिए दो या तीन बार फिर से पढ़ें। वर्तनी की गलतियों और बुरे व्याकरण से आपके पैराग्राफ की दिखाई पड़ने वाली गुणवत्ता पर महत्त्वपूर्ण प्रभाव पड़ सकता है, चाहे उसमें सम्मिलित विचार और तर्क उच्च स्तर के ही क्यों न हों। लिखते समय छोटी छोटी भूलों का नज़रअंदाज़ हो जाना बहुत संभव है, इसलिए इस चरण को, चाहे आप जल्दी में ही क्यों न हों, छोड़ मत दीजिएगा।  सुनिश्चित करिए कि प्रत्येक वाक्य में विषय वस्तु है। यह भी सुनिश्चित करिए कि क्रियाएँ और विषय सुसंगत हैं तथा पूरे पैराग्राफ में एक ही काल का प्रयोग हो रहा है। उन शब्दों की वर्तनी, जिनके संबंध में आप निश्चित नहीं हैं, को पक्की तरह से जाँचने के लिए, शब्दकोश का उपयोग करिए, केवल यह मान मत लीजिये कि वे सही ही होंगे। यदि आपको लगता है कि आप एक ही शब्द बार बार प्रयोग कर रहे हैं, तब आप समानार्थी शब्दों की खोज के लिए थेसौरस का उपयोग भी कर सकते हैं। केवल यह याद रखिए कि आप जो भी शब्द थेसौरस में से चुनें, उसका अर्थ शब्दकोश में अवश्य देख लीजिये ताकि आपको उसका सही अर्थ पता चल जाये। थेसौरस में शब्द हल्के फुल्के ढंग से समूहबद्ध किये जाते हैं, और उन सभी का एक ही अर्थ नहीं होता है। उदाहरण के लिए थेसौरस में “chirpy,” “ecstatic,” तथा  “merry” को “happy” का समानार्थक बताया जाता है जबकि इनमें से प्रत्येक का “अपना एक अर्थ” होता है जिसके कारण, यदि आप सावधान नहीं होते हैं, तब आपके वाक्य का पूरा अर्थ ही बदल सकता है। पैराग्राफ की जांच विरामचिन्हन के उचित प्रयोग के लिए भी करिए, ताकि यह सुनिश्चित हो सके कि आपने अल्प विराम, कोलन, सेमीकोलन तथा एलिप्सेस का उपयोग सही संदर्भ में ही किया है। न केवल आपके लेखन के तकनीकी आयाम बिलकुल सही होने चाहिए, बल्कि आपको यह भी प्रयास करना चाहिए कि आपके लेखन में स्पष्टता और शैली प्रवाहपूर्ण हो। आप अपने वाक्यों की लंबाई और संरचना में परिवर्तन करके, तथा संक्रमणशील शब्दों और विविध शब्दावली का उपयोग करके यह प्राप्त कर सकते हैं।  पूरे पैराग्राफ, और सच पूछिये तो पूरे लेख में, आपका दृष्टिकोण सुसंगत बना रहना चाहिए। जैसे कि, यदि आप प्रथम पुरुष में लिख रहे हों (उदाहरण: “मेरा विश्वास है कि...”) तब आपको आधे रास्ते में कर्मवाच्य (passive voice) में नहीं चला जाना चाहिए (“यह माना जाता है”)। साथ ही, प्रत्येक वाक्य की शुरुआत “मेरे विचार से ....” या “मेरा मानना है कि ...” से करने से भी बचिए। अपने वाक्यों की संरचना में परिवर्तन करने का प्रयास करिए, क्योंकि इससे पैराग्राफ, पाठक के लिए और भी दिलचस्प हो जाएगा और प्राकृतिक प्रवाह में भी सहायता मिलेगी। नौसिखिया लेखकों के लिए, छोटे छोटे, मुद्दे पर केन्द्रित वाक्यों का लेखन ही अपनी बात को स्पष्ट करने के लिए उचित होता है। लंबे, घुमावदार वाक्य बहुत जल्द ही असंगत या व्याकरण की भूलों के शिकार हो जाते हैं, इसलिए जब तक आपको ढेर सारा अनुभव न हो जाये, उनसे बच कर ही रहिए। जब एक बार आपने पैराग्राफ को पुनः पढ़ लिया है और शैली तथा व्याकरण की भूलों को सुधार भी लियी है तब आपको उस पर एक नज़र यह सुनिश्चित करने के लिए डालनी चाहिए कि वह सम्पूर्ण हो गया है अथवा नहीं। पैराग्राफ को निष्पक्ष दृष्टि से देखने का प्रयास करिए और तय करिए कि क्या वह आपके विषय वाक्य का समुचित समर्थन करता है या आपके दावे का समर्थन करने के लिए उसमें कुछ और सूचनाएँ अथवा अतिरिक्त साक्ष्य दिये जाने की आवश्यकता है।  यदि आपको लगता है कि आपके विषय वाक्य का मुख्य दावा आपके पैराग्राफ की सामग्री से भली भांति और संपूर्णतया समर्थित है, तब शायद आपका पैराग्राफ पूरा हो गया है। परंतु, यदि विषय का मुख्य आयाम अभी अनछुआ रह गया है या असपष्ट है या पैराग्राफ तीन वाक्यों से भी कम लंबा है, तब शायद उसमें कुछ और काम करने की आवश्यकता है।  वहीं दूसरी ओर आप तय कर सकते हैं कि आपका पैराग्राफ बहुत लंबा हो गया है और उसमें निरर्थक या फालतू सामग्री आ गई है। यदि यह बात है, तब आपको पैराग्राफ का ऐसा सम्पादन करना चाहिए  कि उसमें केवल प्रासंगिक जानकारी मात्र ही रह जाये। यदि आपको लगता है कि आपकी बात के लिए सभी सामग्री की उपस्थिति आवश्यक है, मगर पैराग्राफ तब भी बहुत लंबा है, तब आपको विचार करना होगा कि क्या उसे अनेक छोटे छोटे, अधिक विशिष्ट, पैराग्राफ में विभाजित कर दिया जाये।
तय करिए कि पैराग्राफ का मुख्य विषय क्या होगा: उस विषय से संबन्धित सूचनाओं एवं विचारों को लिख डालिए: तय करिए कि आप अपने पैराग्राफ की संरचना कैसे करना चाहते हैं: पैराग्राफ को वर्तनी और व्याकरण के लिए जाँचें: अपने पैराग्राफ की जांच अनुकूलता और शैली के लिए करिए: निश्चय करिए कि कब पैराग्राफ सम्पूर्ण हो जाता है:
https://www.wikihow.com/Write-a-Paragraph https://www.wikihow.com/Write-a-Paragraph
Planning Your Paragraph Reviewing Your Paragraph